PROJEKTS

**Līgums Nr.\_\_\_\_\_\_\_\_\_\_\_\_\_\_\_\_\_**

*par cirsmas izstrādes tiesību un to rezultātā iegūto kokmateriālu iegādi*

Rīgā, 2019.gada \_\_\_. \_\_\_\_\_\_\_\_\_\_\_\_\_\_

**Valsts aizsardzības militāro objektu un iepirkumu centrs,** tā vadītāja Ivara Vucāna personā, kurš rīkojas uz Ministru kabineta 2009.gada 15.decembra noteikumu Nr.1418 „Valsts aizsardzības militāro objektu un iepirkumu centra nolikums” un Aizsardzības ministrijas 2014.gada 10.decembra rīkojuma Nr.1328-pn pamata, turpmāk – „Pārdevējs”, no vienas puses,

**Sabiedrība ar ierobežotu atbildību (turpmāk – SIA) „\_\_\_\_\_\_\_”**, kas \_\_\_\_\_.gada \_\_\_\_.\_\_\_\_\_\_\_\_\_\_\_\_\_\_\_\_ reģistrēta Latvijas Republikas Uzņēmumu reģistrā komercreģistrā ar vienoto reģistrācijas Nr.\_\_\_\_\_\_\_\_\_\_\_\_\_\_\_ (turpmāk – „Pircējs”), tās \_\_\_\_\_\_\_\_\_\_\_\_\_\_\_\_\_\_\_\_\_ personā, turpmāk –„Pircējs”, no otras puses,

 abi kopā saukti “Puses” un katrs atsevišķi “Puse”,

 pamatojoties uz Valsts aizsardzības militāro objektu un iepirkumu centra vadītāja apstiprinātajiem izsoles rezultātiem izsoles komisijas (izveidota ar Valsts aizsardzības militāro objektu un iepirkumu centra vadītāja 2019.gada 18. februāra rīkojumu Nr. RPGJ/2019-238 „Par izsoles komisijas izveidošanu kustamās mantas – cirsmas atsavināšanu”) sēdes 2019.gada \_\_\_\_.\_\_\_\_\_\_\_\_\_\_\_\_ protokolā Nr. Izs-VAMOIC/2019-\_\_\_\_\_, noslēdz šādu līgumu (turpmāk - Līgums):

1. **Līguma priekšmets**
	1. Pārdevējs pārdod un Līgumā noteiktajā kārtībā nodod Pircējam, bet Pircējs pērk un Līgumā noteiktajā kārtībā pieņem ar visām tiesībām un pienākumiem, kas tiek uzlikti meža izstrādātājam, cirsmas izstrādes tiesības Pārdevēja cirsmā:
		1. “Lidlauks Rēzekne”, Kuciņos, Audriņu pagastā, Rēzeknes novadā (kadastra Nr.378420050393), 4,8 ha platībā ar iegūstamo kokmateriālu apjomu 109,76 m3 (turpmāk – Cirsma Nr.1). Nocērtamo koku skaits, veids un koksnes apjoms ir norādīts Cirsmas novērtējumā (1.pielikums);
		2. Dzirnavu iela 52/54, Cēsis, (kadastra Nr.42010020101), 0,2 ha platībā ar iegūstamo kokmateriālu apjomu 45,99 m3 (turpmāk – Cirsma Nr.2), saskaņā ar koku izciršanas vietu shēmu (2.pielikums) un cirsmas novērtējumu (3.Pielikums).

Turpmāk Cirsma Nr.1 un Cirsma Nr.2 kopā sauktas – Cirsma.

*(Slēdzot līgumu punkts tiks precizēts, atbilstoši izsoles rezultātiem).*

* 1. Cirsmas izstrāde ietver koku un krūmu izciršanu, kokmateriālu atlieku savākšanu un izvešanu, Cirsmas atrašanās vietas sakopšanu, izvešanas ceļu sakārtošanu un/vai to atjaunošanu, ja Pircēja darbības rezultātā tie ir tikuši bojāti.Ciršanas atliekas nav paredzēts ieklāt pievešanas ceļos.
	2. Ar Līguma spēkā stāšanās dienu Pircējs iegūst tiesības Līgumā noteiktajā kārtībā pieņemt Cirsmu tās izstrādes veikšanai un veikt Cirsmas izstrādi **60 dienu laikā no nodošanas un pieņemšanas akta parakstīšanas brīža** (Līguma 3.1.punkts), neskaitot koku ciršanas aizliegto laika posmu *(slēdzot līgumu tiks precizēts atbilstoši izsoles rezultātiem, jo koku ciršanas aizliegtais laikaposms no 15.aprīļa līdz 30.jūnijam ir Cirsmā Nr.2)*. Līgums ir uzskatāms par izpildītu, kad Puses Līguma 3.10. punktā noteiktajā kārtībā ir parakstījušas apsekošanas aktu.
	3. Pēc Līguma 3.1. punktā minētā nodošanas un pieņemšanas akta parakstīšanas Pircējs iegūst īpašuma tiesības uz Cirsmas izstrādes rezultātā iegūtajiem kokmateriāliem.
	4. Parakstot šo Līgumu, Pircējs apliecina, ka ir iepazinies ar Cirsmas faktisko stāvokli, atrašanās vietu, Cirsmas robežām (tās ir skaidri zināmas), iegūstamo kokmateriālu apmēru, vērtību, kokmateriālu krautuvju vietām un kokmateriālu izvešanas ceļiem un to faktisko stāvokli, kā arī Pircējs apliecina, ka tam nav pretenziju pret Pārdevēju un ka tas atsakās celt prasību par Līguma atcelšanu nesamērīgu zaudējumu dēļ.
	5. Parakstot šo Līgumu, Pircējs apliecina, ka ir informēts, ka Cirsma, pamatojoties uz Nacionālo bruņoto spēku likuma 4.1 pantu, atrodas militārā objektā un atbilstoši Administratīvo pārkāpumu kodeka 194.3 pantam par patvaļīgu iekļūšanu militārā objektā, paredzēta administratīvā atbildība. Militārais objekts tiek izmantots militārās apmācības veikšanai, un Pārdevējs neuzņemas nekādu atbildību par zaudējumiem, kas var rasties Pircējam, tā mantai vai tā personālam, sakarā ar to atrašanos militārajā objektā ar Pārdevēju nesaskaņotajā laikā.
	6. Parakstot šo Līgumu, Pārdevējs apliecina, ka Cirsma nav nevienam citam atsavināta, nav ieķīlāta, par to nav strīdu, tai nav uzlikts aizliegums, kā arī nav citu šķēršļu, lai pārdotu tās izstrādes tiesības un Pircējs Līgumā noteiktajā kārtībā iegūtu īpašuma tiesības uz Cirsmas izstrādes rezultātā iegūtajiem kokmateriāliem.
	7. Pārdevējs nodod Cirsmu Pircējam izstrādei Līguma 3.1.punktā noteiktajā kārtībā. Pārdevējs neuzņemas atbildību par neatbilstībām Cirsmas faktiskajā stāvoklī, kas var atklāties pēc tās nodošanas brīža. Pēc nodošanas un pieņemšanas akta parakstīšanas Pircējs uzņemas risku par Cirsmas nejaušu bojāeju.
1. **Cirsmas cena un norēķinu kārtība**
	1. Cirsmas cena ir noteikta saskaņā ar Pircēja nosolīto pirkuma cenu kustamās mantas izsolē, kas apstiprināta 2019.gada \_\_\_.\_\_\_\_\_ protokolā Nr. IZS-VAMOIC/2019-\_\_\_\_.
	2. **Cirsmas Nr.1 cena ir \_\_\_\_\_\_\_\_\_\_ *euro*** (\_\_\_\_\_\_\_\_\_\_\_\_\_\_\_), bez pievienotās vērtība nodokļa (PVN);

**Cirsmas Nr.2 cena ir \_\_\_\_\_\_\_\_\_\_ *euro*** (\_\_\_\_\_\_\_\_\_\_\_\_\_\_\_), bez pievienotās vērtība nodokļa (PVN).

 *(Slēdzot līgumu, punkts tiks precizēts, atbilstoši izsoles rezultātiem).*

Uz samaksu par Cirsmu ir attiecināma Pievienotās vērtības nodokļa likuma 141.pantā noteiktā pievienotās vērtības nodokļa piemērošanas kārtība.

* 1. Pircējs saskaņā ar Izsoles Nr. Izs-VAMOIC/2019-001 noteikumiem ir iemaksājis izsoles nodrošinājumu un saskaņā ar iepriekšminētajiem noteikumiem ir veicis nosolītās pirkuma cenas (atskaitot no tās iemaksāto izsoles nodrošinājumu) samaksu līdz Līguma parakstīšanas brīdim.
	2. Pārdevējs ieskaita kā samaksu par Cirsmu Pircēja iemaksāto izsoles nodrošinājumu \_\_\_\_\_ EUR (\_\_\_\_\_\_\_\_\_\_\_\_\_*)* apmērā (2019. gada \_\_\_.\_\_\_\_\_\_\_\_ maksājuma uzdevums Nr.\_\_\_\_\_\_\_\_\_) un Pircēja iemaksāto nosolīto pirkuma cenu (atskaitot no tās iemaksāto izsoles nodrošinājumu) \_\_\_\_\_\_ EUR (\_\_\_\_\_\_\_\_\_\_) apmērā (2019.gada \_\_\_. \_\_\_\_\_\_ maksājuma uzdevums Nr.\_\_\_\_\_\_\_\_\_\_\_\_).
	3. Pircējs sedz visus izdevumus, kas saistīti ar Cirsmas izstrādi un izstrādāto kokmateriālu izvešanu, Cirsmas atrašanās vietas sakopšanu, izvešanas ceļu sakārtošanu un/vai atjaunošanu, ja Pircēja darbības rezultātā tie ir tikuši bojāti.
1. **Līguma izpildes kārtība**
	1. Pārdevējs ne vēlāk kā 14 (četrpadsmit) dienu laikā no Līguma spēkā stāšanās dienas nodod Pircējam Cirsmu izstrādei, Pusēm parakstot nodošanas un pieņemšanas aktu, kas tiek pievienots Līgumam pielikumā kā tā neatņemama sastāvdaļa. Nodošanas un pieņemšanas aktā tiek norādīts Cirsmas faktiskais stāvoklis un kokmateriālu izvešanas ceļi, to faktiskais stāvoklis pirms Cirsmas izstrādes, kraušanas vietas u.c. ar Cirsmas izstrādi saistītā informācija.
	2. Pircējs pēc Līguma spēkā stāšanās un pirms Cirsmas izstrādes uzsākšanas saskaņo ar Līguma 8.1.punktā norādīto kontaktpersonu darbu veikšanas vietu.
	3. Pircējs ne vēlāk kā 5 (piecu) darba dienu laikā pēc Līguma spēkā stāšanās dienas iesniedz Līguma 8.1. punktā norādītajai kontaktpersonai cirsmas izstrādes laiku un personu un transportlīdzekļu sarakstu (norādot transportlīdzekļa veidu, marku un valsts reģistrācijas numuru), kam ir nepieciešama piekļuve Cirsmas atrašanās vietai un ar to saistītajā teritorijā, saskaņā ar Pielikumu Nr.4 (caurlaides pieteikums).
	4. Ja Pušu saskaņotajā cirsmas izstrādes laikā ir nepieciešama attiecīgā nekustamā īpašuma izmantošana Nacionālo bruņoto spēku vajadzībām, kas nav savienojama ar Līguma izpildi, tad Pārdevējs par to informē Līguma 8.2. punktā minēto Pircēja kontaktpersonu un nosūta attiecīgu paziņojumu Pircējam. Tādā gadījumā Pircējam ir pienākums pārtraukt cirsmas izstrādi un nodrošināt, ka minētajā laikā nekustamajā īpašumā neatrodas tā darbinieki vai Līguma izpildē piesaistītās personas, bet Pārdevējam ir pienākums piedāvāt citu laiku cirsmas izstrādei.
	5. Katru dienu Pircēja pārstāvis pirms Cirsmas izstrādes uzsākšanas ar Līguma 8.1.punktā norādīto kontaktpersonu saskaņo piekļuvi Cirsmas atrašanās vietai un ar to saistītajai teritorijai tajā dienā.
	6. Pircējs atrodoties un pārvietojoties pa militāro objektu, ievēro Vispārīgos uzturēšanās noteikumus uzņēmēju darbiniekiem, veicot darbus ar meža produkciju, militārajos objektos (Pielikums Nr.5) un Pārdevēja pārstāvja norādījumus.
	7. Pircējs par saviem līdzekļiem nodrošina visu nocirsto koku, krūmu, zaru un visu ciršanas atlieku rūpīgu savākšanu un izvešanu no Cirsmas atrašanās vietas un ar to saistītās teritorijas.
	8. Pircējs, izstrādājot Cirsmu, nodrošina, ka atstāto celmu augstums nepārsniedz 1/3 daļu no stumbra diametra.
	9. Pircējs, izstrādājot Cirsmu un izvedot izstrādātos kokmateriālus un zarus, nodrošina ugunsdrošības, darba drošības tehnikas un vides aizsardzības prasību ievērošanu, kā arī nodrošina, lai Cirsmas izstrādes un kokmateriālu izvešanas rezultātā netiktu bojāti ceļi, Cirsmas atrašanās vieta un ar to saistītā teritorija.
	10. Cirsmas izstrādes pabeigšanu apliecina Pušu parakstīts apsekošanas akts. Pēc Cirsmas izstrādes pabeigšanas, izstrādāto kokmateriālu un zaru pilnīgas izvešanas un izcirstās teritorijas sakopšanas, Pircējs paziņo par darbu pabeigšanu Līguma 8.1.punktā norādītajai personai, piezvanot uz norādīto telefona numuru. Pēc Pircēja paziņojuma saņemšanas, Puses apseko Cirsmu un paraksta apsekošanas aktu un tas tiek pievienots Līgumam pielikumā kā tā neatņemama sastāvdaļa. Aktā tiek norādīts, vai Cirsma ir izstrādāta un izstrādātie kokmateriāli izvesti saskaņā ar Līguma noteikumiem, t.sk. vai nav izcirsti ciršanai neparedzētie koki, vai Cirsmas teritorija ir sakopta u.tml.
	11. Pārdevējam ir tiesības neparakstīt Līguma 3.10. punktā norādīto aktu, ja Cirsma izstrādāta nekvalitatīvi un neatbilstoši Līguma noteikumiem, t.sk. izcirsti ciršanai neparedzētie koki, izcirstā teritorija nav sakopta u.tml. Tādā gadījumā Pārdevējs ne vēlāk kā 2 (divu) darba dienu laikā iesniedz Pircējam rakstveida pretenziju, bet Pircējam ir pienākums par saviem līdzekļiem pretenzijā norādītajā termiņā novērst pretenzijā norādītās neatbilstības un/vai trūkumus un pildīt termiņa nokavējuma sankcijas, ja iestājas nokavējums. Pēc neatbilstību un/vai trūkumu novēršanas Puses Līguma 3.10. noteiktajā kārtībā paraksta apsekošanas aktu un pievieno to līguma pielikumā.
	12. Gadījumā, ja Pārdevējs ir konstatējis Līguma noteikumu vai normatīvo aktu pārkāpumu, Pārdevējs ne vēlāk kā 2 (divu) darba dienu laikā pēc neatbilstības vai pārkāpuma konstatēšanas dienas paziņo Pircējam rakstveidā par konstatētajām neatbilstībām un/vai trūkumiem, uzaicinot Pircēju sastādīt aktu. Pircēja neierašanās gadījumā Pārdevējam ir tiesības sastādīt aktu bez Pircēja piedalīšanās, neieinteresētās personas klātbūtnē.
	13. Līguma 3.12. punktā minētajā gadījumā Pircējam ir pienākums par saviem līdzekļiem ne vēlāk kā 5 (piecu) darba dienu laikā no akta sastādīšanas dienas novērst tajā noradītās neatbilstības un/vai trūkumus un pildīt termiņa nokavējuma sankcijas, ja iestājas nokavējums.
	14. Ja Pircējs Cirsmu ir izstrādājis nekvalitatīvi, par ko Puses Līguma 3.12. punktā noteiktajā kārtībā ir sastādījušas aktu vai Līguma 3.11. punktā noteiktajā kārtībā Pārdevējs ir iesniedzis pretenziju un Pircējs nav novērsis tajos norādītās neatbilstības un/vai trūkumus noteiktajā termiņā, tad Pārdevējam ir tiesības prasīt Pircējam maksāt līgumsodu 10% apmērā no Līguma summas. Līgumsoda samaksa neatbrīvo Pircēju no Līguma izrietošo saistību izpildes.
	15. Ja Pircējs neizstrādā Cirsmu Līguma 1.3. punktā norādītajā termiņā un Puses nav vienojušās par Cirsmas izstrādes termiņa pagarināšanu, tad Pārdevējam ir tiesības prasīt Pircējam maksāt līgumsodu 0,5% apmērā no Līguma summas par katru kavēto izpildes dienu, bet ne vairāk kā 10% no Līguma kopējās summas. Līgumsoda samaksa neatbrīvo Pircēju no Līguma izrietošo saistību izpildes.
	16. Līgumsoda samaksa tiek veikta, pamatojoties uz Pārdevēja izrakstītu rēķinu, 15 (piecpadsmit) kalendāro dienu laikā no rēķina izsūtīšanas (pasta zīmogs) dienas. Līgumsoda samaksa neatbrīvo Puses no Līguma saistību izpildes.
2. **Pušu tiesības un pienākumi**
	1. **Pārdevēja pienākumi:**
		1. Līgumā noteiktajā kārtībā nodot Cirsmu izstrādei Pircējam;
		2. nodrošināt Pircēja un/vai tā pārstāvju un transportlīdzekļu, kas norādīti iepriekš Pārdevējam iesniegtā sarakstā, iekļūšanu Cirsmas atrašanās vietā un ar to saistītajā teritorijā;
		3. Līgumā noteiktajā kārtībā nodrošināt Pircēja un/vai tā pārstāvju piekļuvi Cirsmai un iespēju izvest izstrādātos kokmateriālus;
		4. 14 (četrpadsmit) dienu laikā sniegt atbildi Pircējam par izstrādē iesaistīto personu saraksta apstiprināšanu vai noraidīšanu.
	2. **Pārdevēja tiesības:**
		1. apsekot Cirsmu tās izstrādes laikā;
		2. konstatējot pretlikumīgas darbības vai Līguma nosacījumu neizpildi, apturēt Cirsmas tālāku izstrādi līdz domstarpību novēršanai un/vai zaudējumu segšanai;
		3. liegt iekļūt Cirsmā personām un transportlīdzekļiem, par kuriem Pircējs nav iepriekš rakstiski informējis Pārdevēju, atbilstoši Līguma nosacījumiem vai arī ja tās neievēro Cirsmā noteikto drošības režīmu vai drošības prasības.
	3. **Pircēja pienākumi:**
		1. neuzsākt Cirsmas izstrādi un kokmateriālu izvešanu pirms Līguma 4.1. punktā minētā akta parakstīšanas un Cirsmas izstrādē iesaistīto personu saraksta apstiprināšanas;
		2. ievērot Pārdevēja pārstāvja norādījumus;
		3. ar saviem resursiem un saviem darbiniekiem veikt Cirsmas izstrādi, ievērojot Līguma izpildes kārtību;
		4. izstrādāt Cirsmu, ievērojot Līguma noteikumus, Meža likumu, MK 2005.gada 21.jūnija noteikumus Nr.434 „Darba aizsardzības prasības mežsaimniecībā”, MK 2006.gada 31.oktobra noteikumus Nr.892 „Noteikumi par koku ciršanu meža zemēs”, un citus spēkā esošos normatīvos aktus;
		5. ievērot Vispārīgos uzturēšanās noteikumus uzņēmēju darbiniekiem, veicot darbus ar meža produkciju, militārajos objektos (Pielikums Nr.5).
		6. Cirsmas izstrādes gaitā nepieļaut ciršanai neparedzētu koku izciršanu, kā ārpus Cirsmas robežām esošu koku izciršanu vai to bojāšanu;
		7. atļaut Pārdevēja pārstāvjiem apsekot Cirsmu tās izstrādes laikā un nodrošināt Pircēja pārstāvja klātbūtni, ja Pārdevējs to pieprasa;
		8. pēc Cirsmas izstrādes novērst visus Cirsmas teritorijā radītos bojājumus, izlīdzināt rises, kuras dziļākas par 20 cm, sakopt ciršanas vietas pēc to sašķeldošanas, un savākt visus radītos atkritumus;
		9. atlīdzināt Pārdevējam vai trešajām personām Cirsmas izstrādes procesā nodarītos zaudējumus, kā arī atlīdzināt zaudējumus, kas Pārdevējam radušies Pircēja Līguma vai normatīvo aktu noteikumu neizpildes dēļ;
		10. nenodot Līguma saistību izpildi trešajām personām;
		11. savlaicīgi informēt Pārdevēju par neparedzētiem apstākļiem, kas no Pircēja neatkarīgu apstākļu dēļ radušies pēc Līguma noslēgšanas un kuru dēļ varētu tikt traucēta Līguma saistību savlaicīga izpilde;
		12. nodrošināt, lai Cirsmas atrašanās vietā un ar to saistītajā teritorijā atrastos tikai tās personas un transportlīdzekļi, kuru atrašanās ir Līgumā noteiktā kārtībā saskaņota ar Pārdevēju;
		13. nodrošināt, lai Pircējs, tā darbinieki un transportlīdzekļi Cirsmas atrašanās vietā un ar to saistītajā teritorijā atrastos tikai Līgumā noteiktajā kārtībā saskaņotajā laikā;
		14. ar saviem līdzekļiem nodrošināt meža ugunsgrēku dzēšanu Cirsmā, ja tas izcēlies Pircēja vainas vai neuzmanības dēļ.
	4. **Pircēja tiesības:**
		1. uzsākt Cirsmas izstrādi un kokmateriālu izvešanu tikai pēc Līguma 3.1. punktā minētā akta parakstīšanas un ciršanas apliecinājuma saņemšanas;
		2. prasīt pagarināt Līguma 1.3.punktā noteikto Cirsmas izstrādes termiņu, iesniedzot Pārdevējam pamatotu rakstveida iesniegumu ne vēlāk kā 10 (desmit) kalendārās dienas pirms Cirsmas izstrādes termiņa iestāšanās. Par Cirsmas izstrādes termiņa pagarināšanu Puses slēdz rakstveida vienošanos.
3. **Nepārvarama vara**
	1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde pēc Līguma parakstīšanas dienas ir notikusi nepārvaramas varas apstākļu dēļ. Līgumā par nepārvaramas varas apstākļiem atzīst notikumu:

6.1.1. no kura nav iespējams izvairīties un kura sekas nav iespējams pārvarēt;

6.1.2. kuru Līguma slēgšanas brīdī nebija iespējams paredzēt;

6.1.3. kas nav radies Pušu vai to kontrolē esošas personas kļūdas vai rīcības dēļ;

6.1.4. kas padara saistību izpildi ne tikai apgrūtinošu, bet neiespējamu.

* 1. Pusēm ir pienākums par nepārvaramas varas apstākļu iestāšanos informēt otru Pusi 7 (septiņu) kalendāro dienu laikā no šādu apstākļu rašanās dienas. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 30 (trīsdesmit) kalendārajām dienām..
	2. Puses nevar savstarpēji vērsties ar zaudējumu piedziņas prasību vai vainot par saistību nepildīšanu, ja to izpildi kavē nepārvaramas varas apstākļi.
	3. Ja Līguma 5.1.punktā minētie apstākļi turpinās ilgāk par 30 (trīsdesmit) kalendārajām dienām, Puses vienojas par Līguma turpmāko izpildi vai izbeigšanu.
	4. Līguma 5.1.punktā minēto nepārvaramas varas apstākļu esamība nav pamats Pušu saistību, kas radušās līdz nepārvaramas varas apstākļu iestāšanās brīdim, neizpildei.
1. **Strīdu izskatīšana un Līguma izbeigšanas kārtība**
	1. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos, tad domstarpības risināmas Latvijas Republikas tiesā.
	2. Puses var izbeigt Līgumu pirms Līguma darbības termiņa beigām Pusēm savstarpēji rakstveidā vienojoties.
	3. Gadījumā, ja Līguma izpildē ir konstatēti atkārtoti pārkāpumi vai Pircējs nav novērsis pretenzijā minētos trūkumus, Pārdevējam ir tiesības vienpusēji izbeigt Līgumu, nosūtot Pircējam rakstveida paziņojumu. Līguma izbeigšana neatbrīvo Pircēju no saistības atlīdzināt Pārdevējam radītos zaudējumus un samaksāt līgumsodu. Tādā gadījumā Līgums uzskatāms par izbeigtu septītajā dienā pēc Pircēja paziņojuma par atkāpšanos (ierakstīta vēstule) izsūtīšanas dienas (pasta zīmogs).
	4. Ja Puses nav vienojušās par pretējo, pēc Līguma 1.3.punktā norādītā termiņa izbeigšanās vai Līguma pirmstermiņa izbeigšanas gadījumā saskaņā a Līguma 6.3.punktu, Pircējs zaudē Cirsmas izstrādes tiesības un nenocirstie koki un Pircēja sagatavotie, bet neizvestie kokmateriāli, kas atrodas Cirsmas atrašanās vietā vai kraušanas vietās kļūst par Pārdevēja īpašumu.
2. **Līguma spēkā stāšanās un grozījumu izdarīšana**
	1. Līgums stājas spēkā pēc tā abpusējas parakstīšanas un reģistrēšanas Valsts aizsardzības militāro objektu un iepirkumu centrā un ir spēkā līdz Pušu saistību pilnīgai izpildei.
	2. Jebkuras izmaiņas Līguma noteikumos var tikt izdarītas tikai rakstveidā un tās stājas spēkā tikai pēc abpusējas parakstīšanas un reģistrēšanas Valsts aizsardzības militāro objektu un iepirkumu centrā.
3. **Citi noteikumi**
	1. Kontaktpersona no Pārdevēja puses ar Līguma izpildi saistītu jautājumu risināšanai, kura tai skaitā ir pilnvarota saskaņot un parakstīt Līguma 1.3., 3.1., 3.10., 3.11. un 3.12. punktos minētos dokumentus ir Centra Vides nodaļas Pārvaldes vecākais referents Jānis Cimmers, mobilais tālrunis: 26385334, e-pasts: janis.cimmers@vamoic.gov.lv vai Centra Vides nodaļas Pārvaldes referents Normunds Ignatovs, tālrunis: 67300245, e-pasts: normunds.ignatovs@vamoic.gov.lv.
	2. Kontaktpersona no Pircēja puses ar Līguma izpildi saistītu jautājumu risināšanai ir **\_\_\_\_\_\_\_\_\_\_\_\_**, tālrunis \_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_.
	3. Puses 3 (trīs) darba dienu laikā informē viena otru par adreses, bankas norēķinu kontu vai citu rekvizītu izmaiņām.
	4. Korespondenci, kas attiecas uz Līgumu, Puses nosūta ierakstītā vēstulē uz Pušu juridisko adresi.
	5. Līgums sagatavots divos eksemplāros ar vienādu juridisko spēku, no kuriem viens glabājas pie Pircēja, bet otrs pie Pārdevēja.
	6. Līgums sagatavots latviešu valodā uz 167 lapām, no kurām 6 lapas ir Līguma teksts, bet 10 lapas ir Līguma 8.7.punktā minētie pielikumi.
	7. Līgumam ir pievienoti šādi pielikumi:

1.pielikums – Nocērtamo koku skaits, veids un koksnes apjoms Lidlaukā Rēzekne, Audriņos uz 5 lapām;

2.pielikums – koku izciršanas vietu shēma (Cēsis, Dzirnavu iela 52/54) uz 1 lapas;

3.pielikums - Nocērtamo koku skaits, veids un koksnes apjoms Cirsmas novērtējumā “Pipariņi”, Cēsis uz 1 lapas;

4.pielikums – Caurlaides pieteikums uz 1 lapas;

5.pielikums – Vispārīgie uzturēšanās noteikumi uzņēmēju darbiniekiem, veicot darbus ar meža.

1. **Pušu paraksti, adreses un rekvizīti**

|  |  |  |
| --- | --- | --- |
| **Pārdevējs:****Valsts aizsardzības militāro objektu** **un iepirkumu centrs** | **Pārdevējs:****SIA “\_\_\_\_\_\_\_\_\_\_\_\_\_\_\_”**  |  |
| Reģistrācijas Nr. LV90009225180Juridiskā adrese:Ernestīnes iela 34, | Reģistrācijas Nr. \_\_\_\_\_\_\_\_\_\_\_\_\_\_Juridiskā adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, |
| Rīga, LV-1046, Tālrunis 67300200, fakss 67300207Valsts kase | \_\_\_\_\_\_\_\_\_\_\_\_\_\_\_\_\_\_\_\_\_, Tālrunis \_\_\_\_\_\_\_\_\_\_\_\_\_\_\_\_\_\_\_\_Banka |
| TRELLV22 | Kods |
| Konts Nr. LV51TREL2100656001000 | Konts Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **z.v.****Vadītājs \_\_\_\_\_\_\_\_\_\_\_\_\_\_ I.Vucāns**  | **z.v.****\_\_\_\_\_\_\_\_\_\_\_\_\_\_**  |